Turo Suĥarev

Turo Suĥarev () en Moskvo, Rusio estis konstruata en 1692 - 1695 laŭ ordono de caro Petro la Unua kiel pordego de t.n."Zemlanoj Val" (kavaliero). La projekton desegnis arkitekto Miĥail Ĉoglokov. En ĉi areo situis regimento de pafistoj, kiun estris kolonelo Lavrentij Suĥarev. Lian nomon prenis la turo. Same nomiĝas Suĥareva placo, sur kiu la turo troviĝis. La placan vojkruciĝon formas strato Sretenka, avenuo Prospekt Mira kaj strato  Ĝardena ringo.

En la ampleksa konstruaĵo (ĝia pinto atingis 68.0 m) funkciadis Altlernejo de matematikaj kaj naŭtikaj sciencoj, Astronomia observatorio gvidita de grafo Jakobo Brjus (count James Daniel Bruce), filio de la  Admiraleja Kolegio, la akvujo k.a.

Tra ĝi pasis pilgrimuloj venintaj el Moskvo al Sergijev Posad, kie ĝis nun situas monakejo Troice Sergieva Laŭro, sanktejo de rusaj ortodoksuloj.

Dum multaj jaroj ĉirkaŭ ĝi funkciadis pulbazaro de malnovaĵoj kaj antikvaĵoj, kie oni povis akiri eĉ raraĵojn.

La turo ekzistadis pli ol du jarcentojn. En 1934 ĝin oni detruis por faciligi stratan trafikon ene de Ĝardena ringo. Sub ĝi nun estas subtera trapesejo, en kiu oni povas vidi restaĵojn de fundamento de la turo. Tie ankaŭ funkcias la metrostacio ''Suĥarevskaja.

 Eksteraj ligiloj 

  video
  mistera historio de la turo 
  animala rusia filmo "Sorĉisto de Ekvilibro"
  pri la turo 

 Bildaro 

Suĥarev
Kategorio:Konstruaĵoj finitaj en la 17-a jarcento
Kategorio:Konstruaĵoj malaperintaj en la 20-a jarcento
Kategorio:Aperis en 1695
Kategorio:Malaperis en 1934